Ուսումնասիրական եւ կրթական քաղաքականութեան կիրարկման համար մշակելի ռազմավարութեան համար ճիշդ միջավայրի ընտրութիւնը աւելի քան կարեւոր է: Կրթական, տնտեսական, վարչակառավարման, մանկավարժական մասնագիտութիւններու համատեղելիութիւնը անհրաժեշտ է աշխատանքի արդիւնաւէտութեան համար: Հեռու` շուկայական-առեւտրական մօտեցումներէ եւ գիտակից` հայ ուսուցիչին նախ նորօրեայ ժամանակներուն համապատասխան պատրաստուածութեան ապահովման եւ ապա իրմէ ակնկալելի մանկավարժական մասնագիտութեան գործնականացման մօտեցումներով այս հարցը յառաջ տանելու հաւաքական պարտաւորութիւնը ինքզինք կը պարտադրէ իբրեւ անյետաձգելի հրամայական: